CELEX: 
Language: sk
Date: 2019-06-14 00:00:00
Title: NARIADENIE KOMISIE (EÚ) …/… ktorým sa mení príloha k nariadeniu (EÚ) č. 579/2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave

NARIADENIE KOMISIE (EÚ) …/…
            
            
               z 14. 6. 2019,
            
            
               ktorým sa mení príloha k nariadeniu (EÚ) č. 579/2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín
                  1
               , a najmä na jeho článok 13 ods. 2,
            
            
               keďže:
            
            
               (1)V nariadení Komisie (EÚ) č. 579/2014
                  2
                sa za určitých podmienok stanovuje výnimka z bodu 4 kapitoly IV prílohy II k nariadeniu (ES) č. 852/2004, pokiaľ ide o prepravu kvapalných olejov a tukov v námorných plavidlách, ktoré sú určené alebo budú pravdepodobne použité na ľudskú spotrebu. 
            
            
               (2)Dané podmienky sa týkajú vybavenia lodí a postupov prepravy, ako aj kritérií pre látky, ktoré sú v námornom plavidle prepravované ako predchádzajúci náklad. Látky, ktoré spĺňajú dané kritériá, sú uvedené v prílohe k nariadeniu (EÚ) č. 579/2014 (zoznam prijateľných predchádzajúcich nákladov).
            
            
               (3)Európsky úrad pre bezpečnosť potravín (ďalej len „úrad“) hodnotil vo svojom vedeckom stanovisku z 24. novembra 2016
                  3
                metylacetát, etyl-terc-butyl-éter, síran amónny a lignosulfonát vápenatý ako predchádzajúci náklad. Úrad dospel k záveru, že metylacetát a etyl-terc-butyl-éter spĺňajú kritériá prijateľnosti ako predchádzajúci náklad, že v prípade síranu amónneho spĺňajú kritériá prijateľnosti iba potravinárske výrobky a že lignosulfonát vápenatý tieto kritériá nespĺňa. 
            
            
               (4)Preto je vhodné zmeniť zoznam prijateľných predchádzajúcich nákladov uvedených v prílohe k nariadeniu (EÚ) č. 579/2014. 
            
            
               (5)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
            
               PRIJALA TOTO NARIADENIE:
            
            
               Článok 1
            
            
               Príloha k nariadeniu (EÚ) č. 579/2014 sa mení v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
         
         
            
               V Bruseli 14. 6. 2019
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. EÚ L 139, 30.4.2004, s. 1.
               
               
                  
                     (2)
                  
                        Nariadenie Komisie (EÚ) č. 579/2014, ktorým sa udeľuje výnimka z určitých ustanovení prílohy II k nariadeniu Európskeho parlamentu a Rady (ES) č. 852/2004, pokiaľ ide o prepravu kvapalných olejov a tukov v námornej doprave (Ú. v. EÚ L 160, 29.5.2014, s. 14).
               
               
                  
                     (3)
                  
                        Vestník EFSA (EFSA Journal) (2017) 15(1):4656.
               
            
      
    ---documentbreak--- 
      
         
         
            
               PRÍLOHA
            
            
               Príloha k nariadeniu (EÚ) č. 579/2014 sa mení takto:
            
            
               1.Za položku „2-etylhexanol“ sa vkladá táto položka:
            
            
               „
            
            
                     
                        Etyl-terc-butyl-éter
                     
                  
                  
                     
                        637-92-3
                     
                  
               
               “
            
            
               2.Za položku „Metanol“ sa vkladá táto položka:
            
            
               „
            
            
                     
                        Metylacetát
                     
                  
                  
                     
                        79-20-9
                     
                  
               
               “